Oficialusis leidinys L 236 , 08/09/1975 p. 0003 - 0016

specialusis leidimas suomių kalba: skyrius 13 tomas 4 p. 0161

specialusis leidimas graikų k.: skyrius 13 tomas 3 p. 0130

specialusis leidimas švedų kalba: skyrius 13 tomas 4 p. 0161

specialusis leidimas ispanų kalba: skyrius 13 tomas 4 p. 0157

specialusis leidimas portugalų kalba skyrius 13 tomas 4 p. 0157



Komisijos direktyva 1975 m. liepos 25 d. derinanti su technikos pažanga 1971 m. liepos 26 d. Tarybos direktyvą 71/320/EEB dėl valstybių narių įstatymų, reglamentuojančių tam tikrų kategorijų transporto priemonių ir jų priekabų stabdžių sistemas, suderinimo (75/524/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1970 m. vasario 6 d. Tarybos direktyvą 70/156/EEB [1] dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo su pakeitimais, padarytais Aktu [2] prie Sutarties dėl naujų valstybių narių stojimo į EEB ir EAPB, pasirašytos 1972 m. sausio 22 d. Briuselyje, ypač į jos 11, 12 ir 13 straipsnius, atsižvelgdama į 1971 m. liepos 26 d. Tarybos direktyvą 71/320/EEB [3] dėl valstybių narių įstatymų, reglamentuojančių tam tikrų kategorijų transporto priemonių ir jų priekabų stabdžių sistemas, suderinimo su pakeitimais, padarytais Aktu [4] prie Sutarties dėl naujų valstybių narių stojimo į EEB ir EAPB, pasirašytos 1972 m. sausio 22 d. Briuselyje, ypač į jos 5 straipsnį, kadangi 1974 m. vasario 11 d. Direktyva 74/132/EEB [5]Komisija priėmė nuostatas, derinančias su technikos pažanga pirmiau nurodytą 1971 m. liepos 26 d. Tarybos direktyvą; kadangi šios nuostatos yra susijusios tik su stabdymo slėgio skirstytuvais, taigi nereglamentuoja suderinamumo sąlygų; kadangi, siekiant išvengti tam tikrų transporto priemonių derinių (tempiančios ir tempiamos transporto priemonės), kurios greičiausiai negalės užtikrinti saugumo stabdymo metu, šios nuostatos turėtų priklausyti nuo tempiančių ir tempiamų transporto priemonių suderinamumo sąlygų; kadangi technikos pažanga dabar leidžia ne tik priimti nuostatas dėl suderinamumo, bet ir jas teisingai įgyvendinti; kadangi priimant nuostatas dėl suderinamumo sąlygų būtina pakeisti nuostatas dėl prietaiso, leidžiančio stabdymo slėgį pritaikyti prie apkrovos, išdėstytas Tarybos direktyvos 74/132/EEB priede; kadangi nuostatas dėl ratų atblokavimo sistemų yra planuojama priimti vėliau; kadangi iki šių nuostatų įsigaliojimo būtina numatyti, kad visų kategorijų transporto priemonėms, išskyrus O1 ir O2 kategorijų transporto priemones, taikomos šios direktyvos nuostatos, net jeigu transporto priemonėse yra įrengtos ratų atblokavimo sistemos; kadangi ši direktyva numato ankstesnę pakeistų nuostatų įsigaliojimo datą ir todėl nėra pagrindo palikti galioti Komisijos direktyvos 74/132/EEB 2 straipsnio 2 ir 3 dalių nuostatas; kadangi šios direktyvos nuostatos atitinka Direktyvų dėl techninių kliūčių panaikinimo transporto priemonių prekybos srityje derinimo su technikos pažanga komiteto nuomonę, PRIĖMĖ ŠIĄ DIREKTYVĄ: 1 straipsnis 1974 m. vasario 11 d. Komisijos direktyvos 74/132/EEB, derinančios su technikos pažanga 1971 m. liepos 26 d. Tarybos direktyvą dėl valstybių narių įstatymų, reglamentuojančių tam tikrų kategorijų transporto priemonių ir jų priekabų stabdžių sistemas, suderinimo, 2 straipsnio 2 ir 3 dalys panaikinamos nuo šios direktyvos priėmimo dienos. 2 straipsnis 1. 1971 m. liepos 26 d. Tarybos direktyvos 71/320/EEB dėl valstybių narių įstatymų, reglamentuojančių tam tikrų kategorijų transporto priemonių ir jų priekabų stabdžių sistemas, suderinimo, pakeistos 1974 m. vasario 11 d. Komisijos direktyva 74/132/EEB, I, II ir IX priedai keičiami pagal šios direktyvos priedą. 2. Iki tol, kol įsigalios specialūs reikalavimai ratų atblokavimo sistemoms, M1, M2, M3, N1, N2, N3, O3 ir O4 kategorijų transporto priemonėms, kuriose įrengtos tokios sistemos, taikomi šios direktyvos reikalavimai. 3 straipsnis 1. Nuo 1976 m. sausio 1 d. nė viena valstybė narė dėl priežasčių, susijusių su stabdžių sistemomis, negali: - atsisakyti transporto priemonei suteikti EEB tipo patvirtinimą, pateikti dokumentus, minimus 1970 m. vasario 6 d. Tarybos direktyvos 70/156/EEB 10 straipsnio 1 dalies paskutinėje įtraukoje, ar atsisakyti transporto priemonei suteikti nacionalinį tipo patvirtinimą, - drausti eksploatuoti transporto priemones, jei šios kategorijos transporto priemonės ar transporto priemonių stabdžių sistemos atitinka 1971 m. liepos 26 d. Tarybos direktyvos 71/320/EEB nuostatas su paskutiniais pakeitimais, padarytais šia direktyva. 2. Nuo 1976 m. spalio 1 d. valstybės narės: - nebeteikia 1970 m. vasario 6 d. Tarybos direktyvos 70/156/EEB 10 straipsnio 1 dalies paskutinėje įtraukoje minimo dokumento tos kategorijos transporto priemonėms, kurių stabdžių sistemos neatitinka 1971 m. liepos 26 d. Tarybos direktyvos 71/320/EEB nuostatų su paskutiniais pakeitimais, padarytais šia direktyva, - gali atsisakyti suteikti nacionalinį tipo patvirtinimą tos kategorijos transporto priemonei, kurios stabdžių sistemos neatitinka 1971 m. liepos 26 d. Tarybos direktyvos 71/320/EEB nuostatų su paskutiniais pakeitimais, padarytais šia direktyva. 3. Nuo 1976 m. spalio 1 d. valstybės narės gali uždrausti eksploatuoti tas transporto priemones, kurių stabdžių sistemos neatitinka 1971 m. liepos 26 d. Tarybos direktyvos 71/320/EEB nuostatų su paskutiniais pakeitimais, padarytais šia direktyva. 4. Valstybės narės priima ir paskelbia nuostatas, kurios, įsigaliojusios ne vėliau kaip nuo 1976 m. sausio 1 d., įgyvendina šią direktyvą. Apie tai jos nedelsdamos praneša Komisijai. 4 straipsnis Ši direktyva skirta valstybėms narėms. Priimta Briuselyje, 1975 m. liepos 25 d. Komisijos vardu Pirmininkas François-Xavier Ortoli [1] OL L 42, 1970 2 23, p. 1. [2] OL L 73, 1972 3 27, p. 115 ir 157. [3] OL L 202, 1971 9 6, p. 37. [4] OL L 73, 1972 3 27, p. 118, 119 ir 158. [5] OL L 74, 1974 3 19, p. 7 -------------------------------------------------- PRIEDAS 1971 m. liepos 26 d. Tarybos direktyvos 71/320/EEB priedų pakeitimai I PRIEDAS:APIBRĖŽIMAI, REIKALAVIMAI, KONSTRUKCIJA IR ĮRENGIMAS2.2.1.12.2. punktą rašyti taip: "apie hidraulinės pavaros sudedamosios dalies gedimą vairuotojui turi signalizuoti įtaisas, kurio raudonos spalvos įspėjamasis signalas įsižiebia įjungus valdiklį. Tačiau taip pat leidžiama naudoti įtaisą, kurio raudonos spalvos įspėjamasis signalas įsižiebia tuomet, kai jo talpyklose esančio skysčio lygis nukrenta žemiau gamintojo nurodyto lygio. Šviesa turi būti matoma net dieną ir vairuotojui turi būti įmanoma lengvai patikrinti, ar šviesa dega. Bet kokios pavaros sudedamosios dalies gedimas neturi sutrikdyti visos stabdžių sistemos veiklos." II PRIEDAS: STABDŽIŲ PATIKRA IR STABDŽIŲ SISTEMOS VEIKLA 1.1.3.4. punktą rašyti taip: "Nepažeidžiant toliau nurodytų 1.1.4.2. punkto reikalavimų, kelio paviršius turi būti toks, kad būtų užtikrintas geras ratų sukibimas su kelio paviršiumi." Po 1.1.4.1. punkto įrašyti šį punktą: "1.1.4.2. M1, M2, M3, N1, N2, N3, O3 ir O4 kategorijų transporto priemonių veikimas ant sumažinto sukibimo kelio paviršiaus turi atitikti priedėlyje išdėstytus reikalavimus." Priedėlis (žr. 1.1.4.2.): STABDYMO ĮTEMPIMO PASISKIRSTYMAS TARP TRANSPORTO PRIEMONĖS TILTŲ 1. BENDRIEJI REIKALAVIMAI M1, M2, M3, N1, N2, N3, O3 ir O4 kategorijų transporto priemonės turi atitikti šio priedo reikalavimus. Jeigu naudojamas specialus įtaisas, jis turi veikti automatiškai. 2. SIMBOLIAI i = tilto indeksas (i = 1, priekinis tiltas; i = 2, galinis tiltas); Pi = įprastinė kelio paviršiaus sąveika su i tiltu statinėmis sąlygomis; Ni = įprastinė kelio paviršiaus sąveika su i tiltu, stabdant transporto priemonę; Ti = jėga, kuria stabdžiai veikia i tiltą [1]; fi = Ti/Ni sukibimas, kurį naudoja i tiltas; J = transporto priemonės lėtinimas; g = sunkio akceleracija g = 10 m/s2; z = transporto priemonės stabdymo greitis = J/g [2]; P = transporto priemonės svoris; h = sunkio centro aukštis; E = važiuoklės bazė; k = teorinis padangos ir kelio paviršiaus sukibimo koeficientas; Kc = korekcinis veiksnys – pakrauta puspriekabė; Kv = korekcinis veiksnys – nepakrauta puspriekabė; TM = stabdymo jėgų priekabas ar puspriekabes tempiančių transporto priemonių ratų periferijoje suma; PM = bendra įprastinė statinė reakcija tarp kelio paviršiaus ir priekabas ar puspriekabes tempiančių transporto priemonių, kaip numatyta 3.1.4. ir 3.1.5. punktuose; Pm = slėgis judėjimo linijos jungiančioje galvutėje; TR = stabdymo jėgų visų priekabos ar puspriekabės ratų periferijoje suma; PR = bendra įprastinė kelio paviršiaus statinė reakcija priekabos ar puspriekabės ratams; PRmax = PR dydis esant didžiausiam puspriekabės svoriui; ER = atstumas tarp puspriekabės tilto ar tiltų centro ir centrinio elemento; hR = aukštis virš puspriekabės sunkio centro pagrindo. 3. REIKALAVIMAI TRANSPORTO PRIEMONĖMS 3.1. Transporto priemonės su dviem tiltais 3.1.1. [3] Visiems transporto priemonių tipams k dydžiams nuo 0,2 ir 0,8; z ≥ 0,1 + 0,85 k − 0,2 Visomis transporto priemonės pakrovimo sąlygomis priekinių ratų sukibimo kreivė turi būti virš galinių ratų kreivės: - visiems stabdymo greičiams nuo 0,15 ir 0,8, kai transporto priemonė yra M1 kategorijos. Tačiau šios kategorijos transporto priemonėms z dydžių intervale nuo 0,3 ir 0,45 leidžiama sukibimo panaudojimo kreivių inversija tik tuo atveju, jei galinio tilto sukibimo panaudojimo kreivė neviršija daugiau kaip 0,05 linijos, apibrėžtos formule k = z (idealaus sukibimo panaudojimo tiesė – žr. 1A diagramą); - visiems stabdymo greičiams nuo 0,15 ir 0,30 – kitų kategorijų transporto priemonėms. Laikoma, kad ši sąlyga įvykdyta ir tuomet, jeigu kiekvieno tilto sukibimo panaudojimo kreivės nuo 0,15 ir 0,30 yra išdėstytos tarp dviejų idealaus sukibimo panaudojimo tiesės, apskaičiuojamos lygtimi k = z ± 0,08, paralelių, kaip parodyta 1B diagramoje, o galinio tilto sukibimo panaudojimo kreivė, kai stabdymo greitis yra z ≥ 0,3, atitinka šį santykį: z ≥ 0,3 + 0,74 k − 0,38 3.1.2. Transporto priemonės, kuri turi leidimą tempti priekabą, kurioje įrengti oro stabdžiai, jungiančios galvutės slėgio neturi veikti slėgio reguliavimo prietaisų ant tempiančios transporto priemonės tiltų veikimas. 3.1.3. Tam, kad būtų patikrinta, ar įvykdytas 3.1.1. punkto reikalavimas, gamintojas pateikia priekinio ir galinio tiltų sukibimo panaudojimo kreives, kurios apskaičiuojamos pagal šias formules: f1 = T1N1 = T1P1 + z hE P | f2 = T2N2 = T2P2 − z hE P | 3.1.4. Transporto priemonės, išskyrus puspriekabių traukiamuosius vienetus. 3.1.4.1. Grafikai nubrėžiami abiems nurodytoms pakrovimo sąlygoms: - nepakrauta transporto priemonė, kurią eksploatuoja joje sėdintis vairuotojas, - pakrauta transporto priemonė. Jeigu numatytos kelios apkrovos paskirstymo galimybės, atsižvelgiama į tą, kai priekinis tiltas yra labiausiai apkrautas. Sunkio centro aukštį nurodo gamintojas. Jeigu transporto priemonėje – priekaboje ar transporto priemonėje, kuriai suteiktas leidimas tempti priekabą – yra įrengti oro stabdžiai, leistinas santykis tarp stabdymo greičio TR/PR ar TM/PM ir slėgio pm – tai santykis tarp 2 diagramoje pavaizduotų plotų. 3.1.5. Puspriekabių traukiamieji vienetai. 3.1.5.1. Traukiamieji vienetai su nepakrauta puspriekabe Nepakrautas šarnyrinis junginys yra laikomas traukiamuoju vienetu, kuris veikia vairuotojui sėdint transporto priemonėje ir kuris sujungtas su pakrauta puspriekabe. Ant traukiamosios dalies pritvirtintos puspriekabės dinaminę apkrovą parodo jungties centriniam elementui taikomas statinis svoris, kuris yra lygus 15 % didžiausio svorio, esančio ant jungties. Savarankiško traukiamojo vieneto sunkio centro aukštis – tai aukštis, kurį nurodo gamintojas. Stabdymo jėgos turi būti toliau valdomos tarp traukiamojo vieneto su puspriekabe (nepakrauto) ir savarankiško traukiamojo vieneto būsenų; stabdymo jėgos, susijusios su savarankišku traukiamuoju vienetu, turi būti patikrintos. 3.1.5.2. Traukiamieji vienetai su pakrauta puspriekabe Pakrautas šarnyrinis junginys yra laikomas traukiamuoju vienetu, kuris veikia vairuotojui sėdint transporto priemonėje ir kuris sujungtas su pakrauta puspriekabe. Ant traukiamosios dalies pritvirtintos puspriekabės dinaminę apkrovą parodo jungties centriniam elementui taikomas statinis svoris Ps, kuris yra lygus: P = P so1 + 0,45 z kur Pso žymi skirtumą tarp pakrauto traukiamojo vieneto didžiausio svorio ir nepakrauto jo svorio. h = h P + h P sP kai – ho yra traukiamojo vieneto sunkio centro aukštis; – hs yra jungties, ant kurios laikosi puspriekabė, sienelės aukštis; – Po yra nepakrauto savarankiško traukiamojo vieneto svoris; P = P + P = P + P . 3.1.5.3. Jeigu transporto priemonėje yra įrengta suslėgtojo oro stabdžių sistema, leistinas santykis tarp stabdymo greičio TM/PM ir slėgio pm – tai santykis tarp 3 diagramoje pavaizduotų plotų. 3.2. Transporto priemonės su daugiau negu dviem tiltais 3.1. punkto reikalavimai taikomi transporto priemonėms su daugiau negu dviem tiltais. Laikoma, kad 3.1.1. punkto reikalavimai dėl raktų užrakinimo eiliškumo įvykdyti, jeigu tuomet, kai stabdymo greitis yra tarp 0,15 ir 0,30, sukibimas, kurį naudoja bent vienas iš priekinių tiltų, yra didesnis už kurio nors vieno galinio tilto naudojamą sukibimą. 4. REIKALAVIMAI PUSPRIEKABĖMS Puspriekabėms su suslėgtojo oro stabdžių sistemomis: leistinas santykis tarp stabdymo greičio TR/PR ir slėgio pm turi būti dviejuose plotuose, gautuose iš 4A ir 4B diagramų pakrautai ir nepakrautai būsenai. Šis reikalavimas taikomas visoms leistinoms puspriekabių tiltų apkrovos sąlygoms. 5. REIKALAVIMAI PRIEKABOMS 5.1. Šie reikalavimai taikomi tik toms priekaboms, kuriose įrengti oro stabdžiai. Jie netaikomi priekaboms su vienu ir dviem tiltais, kai tilto plotis yra mažesnis negu 2 metrai. 5.2. 3.1. punkto reikalavimai taikomi priekaboms su dviem tiltais, išskyrus priekabas, kurioms netaikomi 5.1. punkto reikalavimai. 5.3. Priekaboms, turinčioms daugiau nei 2 tiltus, taikomi 3.2. punkto reikalavimai. 6. REIKALAVIMAI, KURIŲ TURI BŪTI LAIKOMASI, JEIGU NEVEIKIA STABDYMO PASISKIRSTYMO SISTEMA Kai šio priedėlio reikalavimai vykdomi naudojant specialų prietaisą (pvz., prietaisą, valdomą mechaniniu būdu stabdant transporto priemonę), o šis prietaisas ar jo valdiklis neveikia, transporto priemonę galima stabdyti tomis sąlygomis, kokios numatytos stabdant transporto priemones; priekabų ir puspriekabių atveju, jeigu neveikia valdiklis, turi būti pasiektas judėjimo stabdymo greitis, kuris sudaro ne mažiau 30 % stabdymo greičio, numatyto atitinkamai transporto priemonei. 7. ŽYMOS 7.1. Transporto priemonės, išskyrus M1 kategorijos transporto priemones, kurios atitinka šio priedėlio reikalavimus, naudodamos specialų prietaisą, kuris yra valdomas mechaniniu būdu stabdant transporto priemonę, žymimos taip, kad būtų matoma prietaiso naudingoji eiga tarp pozicijų, kurios atitinkamai žymi pakrautos ir nepakrautos transporto priemonės būseną. 7.2. Kai šio priedėlio reikalavimai vykdomi naudojant prietaisą, paleidžiamą suslėgtu oru, transporto priemonė žymima taip, kad būtų matomi slėgio parodymai prietaiso išeigos pusėje visiškai stabdant tiek pakrautą, tiek nepakrautą transporto priemonę. 7.3. 7.1. ir 7.2. punktuose nurodytos žymos nenuplaunamai pritvirtinamos matomoje vietoje. 8. TRANSPORTO PRIEMONĖS APŽIŪRA Atlikdama transporto priemonės EEB tipo patvirtinimo bandymą, techninės apžiūros institucija patikrina, kaip laikomasi šio priedėlio reikalavimų, ir vykdo visus kitus bandymus, kuriuos mano esant būtinus. Ataskaita apie atliktus papildomus bandymus pridedama prie EEB tipo patvirtinimo liudijimo. 1A DIAGRAMA M1 KATEGORIJOS TRANSPORTO PRIEMONĖS (žr. 3.1.1. punktą) +++++ TIFF +++++ 1B DIAGRAMA TRANSPORTO PRIEMONĖS, IŠSKYRUS M1 KATEGORIJOS TRANSPORTO PRIEMONES (žr. 3.1.1. punktą) +++++ TIFF +++++ 2 DIAGRAMA TEMPIANČIOS TRANSPORTO PRIEMONĖS IR PRIEKABOS (žr. 3.1.4.1. punktą) +++++ TIFF +++++ Pastaba: = 0 = 0,1 = 0 = 0,1 TM PM TR PR būtų proporcingas valdymo slėgiui, išmatuotam jungiančioje galvutėje. 3 DIAGRAMA PUSPRIEKABIŲ TRAUKIAMIEJI VIENETAI (žr. 3.1.5. punktą) +++++ TIFF +++++ Pastaba: 1. = 0 = 0,1 TM PM būtų proporcingas valdymo slėgiui, išmatuotam jungiančioje galvutėje. 2. Diagramos reikalaujami santykiai taikomi progresyviai tarpinėms pakrovimo būsenoms tarp pakrautos ir nepakrautos priemonės ir gaunami automatinėmis priemonėmis. 4A DIAGRAMA PUSPRIEKABĖS (žr. 4 punktą) +++++ TIFF +++++ TR PR ir valdymo linijos slėgio pakrautoje ir nepakrautoje puspriekabėje nustatomas taip: Koeficientai Kc (pakrauta) ir Kv (nepakrauta) gaunami atsižvelgiant į 4B diagramą. Nubrėžkite juostas, žyminčias pakrautą ir nepakrautą puspriekabę ir padauginkite 4A diagramoje pavaizduotos juostos viršutinę ir apatinę ribas iš dviejų gautų koeficientų – Kc ir Kv. 4B DIAGRAMA (žr. 4 punktą) +++++ TIFF +++++ Aiškinamoji pastaba dėl 4B diagramos naudojimo 1. 4B diagrama gaunama pagal šią formulę: K = PR 0,96 1,0 + − PR h − 1,0 2,5 2. Panaudojimo būdo aprašymas pateikiant pavyzdį. 2.1. 4B diagramoje pavaizduotos punktyrinės linijos žymi šios transporto priemonės koeficientus Kc ir Kv, kur: | Pakrauta | Nepakrauta | P | 24 t | 4,2 t | PR | 15 t | 3 t | PRmax | 15 t | 15 t | hR | 1,8 m | 1,4 m | ER | 6,0 m | 6,0 m | Toliau pateiktų punktų skliausteliuose esantys skaičiai yra susiję tik su transporto priemone, kuri naudojama siekiant pailiustruoti 4B diagramos panaudojimo būdą. 2.2. Apskaičiuoti santykius: a) P PR pakrauta (= 1,6) b) P PR nepakrauta (= 1,4) c) PR PRmax nepakrauta (= 0,2) 2.3. Pakrautos transporto priemonės koeficiento Kc apskaičiavimas: a) pradėti, kai yra tinkamas hR (hR = 1,8 m); b) judėti horizontaliai iki tinkamos P/PR linijos (P/PR = 1,6); c) judėti vertikaliai iki tinkamos ER linijos (ER = 6,0) m; d) judėti horizontaliai iki Kc skalės, Kc yra reikiamas pakrautos transporto priemonės koeficientas (Kc = 1,04). 2.4. Nepakrautos transporto priemonės koeficiento Kv apskaičiavimas. 2.4.1. K2 koeficiento apskaičiavimas: a) pradėti, kai yra tinkamas hR (hR = 1,4) m; b) judėti horizontaliai iki tinkamos PR/PRmax linijos kreivių, esančių arčiausiai prie vertikalios ašies, grupėje (PR/PRmax = 0,2); c) judėti vertikaliai iki horizontalios ašies ir pažymėti K2 dydį (K2 = 0,13 m). 2.4.2. K1 koeficiento apskaičiavimas: a) pradėti, kai yra tinkamas hR (hR = 1,4 m); b) judėti horizontaliai iki tinkamos P/PR linijos (P/PR = 1,4); c) judėti vertikaliai iki tinkamos ER linijos (ER = 6,0 m); d) judėti horizontaliai iki tinkamos PR/PRmax linijos kreivių, esančių toliausiai nuo vertikalios ašies, grupėje. (PR/PRmax = 0,2); e) judėti vertikaliai iki horizontalios ašies ir pažymėti K1 dydį (K1 = 1,79). 2.4.3. Kv koeficiento apskaičiavimas: Nepakrautos transporto priemonės koeficientas Kv gaunamas tokiu būdu: K = K − K . [1] Kiekvieno tilto naudojamos sukibimo kreivės – tai kreivės, parodančios sukibimą, kurį naudoja i tiltas, nubrėžtos lyginant su transporto priemonės stabdymo greičiu, kai yra konkrečios apkrovos sąlygos. [2] Puspriekabėms z – tai stabdymo jėga, padalinta iš statinio svorio ant priekabos tilto (-ų). [3] 3.1.1. punkto nuostatos neturi poveikio II priedo reikalavimams dėl stabdymo veiksmingumo. Jeigu tikrinant 3.1.1. punkto nuostatų laikymąsi gaunami didesni stabdymo veiksmingumo dydžiai už numatytus II priede, nuostatos, reglamentuojančios sukibimo panaudojimo kreivę, taikomos diagramų IA ir IB plotuose, žymimuose tiesėmis k = 0,8 ir z = 0,8. -------------------------------------------------- IX PRIEDAS PRANEŠIMAS DĖL TRANSPORTO PRIEMONĖS TIPO PATVIRTINIMO ATSIŽVELGIANT Į JOS STABDŽIŲ SISTEMĄ Po 17 punkto įrašyti šiuos naujus punktus 17 a ir 17 a 1: "17 a) Stabdymo pasiskirstymas tarp transporto priemonės tiltų. 17 a) 1. Ar transporto priemonė atitinka priedėlyje išdėstytus reikalavimus (žr. 1.1.4.2 punktą)….taip (ne) (4)." --------------------------------------------------